MAKRO ดิ่ง 11% วอลุ่มทะลุหมื่นล้าน! หลัง CPALL ทิ้งบิ๊กล็อต 230 ล้านหุ้น เพิ่ม Free Float
MAKRO ดิ่ง 10% วอลุ่มทะลุหมื่นล้าน! หลัง CPALL ทิ้งบิ๊กล็อต 230 ล้านหุ้น เพิ่ม Free Float ล่าสุด ณ เวลา 10.32 น. อยู่ที่ 45.70 บาท ลบ 5.25 บาท หรือ 10.29% สูงสุดที่ 46.75 บาท ต่ำสุดที่ 44.75 บาท ด้วยมูลค่าซื้อขาย 1.10 หมื่นล้านบาท
28 มี.ค. 2561

ผู้สื่อข่าวรายงานว่า ราคาหุ้น บริษัท สยามแม็คโคร จำกัด (มหาชน) หรือ MAKRO ล่าสุด ณ เวลา 10.40 น. อยู่ที่ 45.70 บาท ลบ 5.25 บาท หรือ 10.29% สูงสุดที่ 46.75 บาท ต่ำสุดที่ 44.75 บาท ด้วยมูลค่าซื้อขาย 1.10 หมื่นล้านบาท ทั้งนี้ราคาหุ้นลดลงไปแตะจุดต่ำสุด 44.75 บาท หรือคิดเป็นการปรับตัวลดลง 12.25% จากวันก่อนหน้า

โดยราคาหุ้นปรับตัวลดลงอย่างมีนัยสำคัญ หลังจากมีกระแสข่าวว่า บริษัท ซีพี ออลล์ จำกัด (มหาชน) หรือ CPALL ผู้ถือหุ้นรายใหญ่ของ MAKRO ถือหุ้นอยู่จำนวน 2,057,846,700 หุ้น หรือ 42.87% จะทำการขายหุ้นออกมาราว 3.4%
ทั้งนี้จากการตรวจสอบข้อมูลของ “ข่าวหุ้นธุรกิจออนไลน์” พบว่า เช้าวันนี้ (28 มี.ค.61) มีรายการซื้อขายกระดานรายใหญ่ของหุ้น MAKRO ทั้งหมด 48 รายการ จำนวน 230 ล้านหุ้น หรือคิดเป็น 4.79% ของหุ้นจดทะเบียนทั้งหมด ที่ราคา 44 บาท คิดเป็นมูลค่า 1.01 หมื่นล้านบาท ซึ่งเป็นราคาที่ต่ำกว่ากระดานซื้อขายซึ่งเปิดตลาดเช้านี้ที่ระดับ 45 บาท จึงเป็นปัจจัยที่ส่งผลให้ราคาหุ้นปรับตัวลดลงอย่างมีนัยสำคัญ
อย่างไรก็ตาม แหล่งข่าวจากวงการการเงินรายหนึ่ง เปิดเผยกับ “ผู้สื่อข่าว” ว่า ประเด็นดังกล่าวจะส่งผลให้ MAKRO มีสภาพคล่องขึ้นจากเดิม เนื่องจากก่อนทำรายการบริษัทฯมี Free float อยู่ที่ 2.12% เท่านั้น ดังนั้นการขายหุ้นออกมาในครั้งนี้จะส่งผลให้ MAKRO มี Free float เพิ่มขึ้น
ขณะที่ CPALL จะบันทึกกำไรพิเศษจากการขายหุ้นออกมา 230 ล้านหุ้นในครั้งนี้ โดยบริษัทฯมีต้นทุนการเข้าซื้อหุ้น MAKRO อยู่ที่ 42 บาท เท่ากับว่า CPALL จะมีกำไร 2 บาทต่อหุ้น หรือคิดเป็น 460 ล้านบาท 
 
ด้าน บล.ทรีนีตี้ มองผลกระทบและความคิดเห็นว่า มีมุมมองเชิงบวก มองเป็น Upside Risk ของหุ้น CPALL ต่อการมทำ Big lot ขายหุ้น MAKRO ในครั้งนี้ จากเหตุผลดังนี้
ทั้งนี้ คงคำแนะนำ “ซื้อ” หุ้น CPALL ราคาเป้าหมาย 101 บาท คาดว่าในวันนี้อาจเกิดแรงซื้อเก็งกำไรระยะสั้นจากประเด็นข่าวดังกล่าว ในมุมมองเชิงพื้นฐานดังนี้ มุมมองเชิงบวกต่อผลการดำเนินงานในอนาคต คาดอัตราการเติบโตของกำไรสุทธิปี 2561 ราว 21.8% จากปีก่อน ภาคการบริโภคฟื้น คาดหนุน SSSG บวกต่อเนื่อง และการเปิดสาขาใหม่ทั้งจากธุรกิจสะดวกซื้อและธุรกิจ MAKRO
นอกจากนี้ Upside Risk จากประเด็นแผนการลดการถือหุ้น MAKRO เพื่อเพิ่ม Free Float และจะช่วยลดภาระดอกเบี้ยจ่ายลง หากขายหุ้นออกมาเพิ่มในระยะถัดไป
 
ทั้งนี้ บล.ฟินันเซีย ไซรัส ระบุในบทวิเคราะห์ ว่า CPALL ขาย MAKRO จำนวน 161 ล้านหุ้น (3.4% ของหุ้น MAKRO) ที่ราคาเฉลี่ย 43.50-44.25 บาท ให้สถาบันทั้งในและนอกประเทศ ทำให้สัดส่วนการถือลดลงเหลือ 95% แต่ด้วยความที่ราคาขายใกล้เคียงทุนที่ 42 บาท และ CPALL ถูก Lock-up ห้ามขาย MAKRO อีกภายใน 90 วัน จึงเป็นบวกไม่มาก